b'\n_START_ARTICLE_\nSlanica\n_START_PARAGRAPH_\nSlanica je nasi\xc4\x8dena ali skoraj nasi\xc4\x8dena vodna raztopina soli, obi\xc4\x8dajno natrijevega klorida._NEWLINE_Uporablja se za konzerviranje zelenjave, sira in mesa, pa tudi v ve\xc4\x8djih hladilnih sistemih, kjer se uporablja kot medij za prenos toplote iz prostora v prostor. Dodatek soli v vodo precej zni\xc5\xbea tali\xc5\xa1\xc4\x8de raztopine, zato lahko z relativno enostavnim ukrepom bistveno izbolj\xc5\xa1amo u\xc4\x8dinkovitost hladilnega procesa. Pri 23,3-% koncentraciji natrijevega klorida se tali\xc5\xa1\xc4\x8de raztopine zni\xc5\xbea na \xe2\x88\x9221\xc2\xa0\xc2\xb0C, pri isti koncentraciji kalcijevega klorida pa na \xe2\x88\x9240\xc2\xa0\xc2\xb0C.'